Waray-Waray News: Oportunidad san pantrabahuan para san mga Pinoy nga adto sa iba nga nasud nagpapabilin nga seguro sa luyo san krisis – PGMA
ni Ailene N. Diaz
Manila (23 October) -- An oportunidad pantrabahuan san mga Pilipino nga adto naistar sa iba nga nasud napapabilin nga may kasiguruhan sa luyo san pankalibutan nga krisis pinansyal ngan bisan an gobyerno padayon nga naghahanap ngan naghihimo sin bag-o nga pantrabahuan sa iba nga nasyon, ini an pahayag ni Presidente Gloria Macapagal Arroyo.
San kan Presidente pahayag durante san pagsara san sesyon san ika 34 nga Philippine Business Conference (PBC) ngan Expo sa una nga adlaw sa Manila Hotel, an Presidente nasugad nga an Philippine Overseas Employment Administration (POEA) sa Deaprtment of Labor and Employment (DOLE) in may talaan nga sa yana waray pagbabag-o san kamutangan san mga Pinoy nga adto sa iba nga nasyon dida san kalabutan san krisis pinansyal.
Sugad san Presidente, adton mga Pinoy nga adto na nagtatrabaho sa langyaw pareho san mga maestra, nurses, caregivers ngan IT related nga mga trabahador in ginproprotektaran bisan pa magraot gud an ekonomiya sa Estados Unidos.
Sugad niya, an enrolment san maabot dos milyones nga mga pinoy sa Middle East nagpapabilin nga yaun seguridad. An pantrabahuan san maabot 500,000 mil nga mga expats sa Europa in aada liwat san kaseguruhan ngan ini sira establisado. Ngan labot san nagkukusog nga merkado san Middle East, an pantrabahuan nga oportunidad sa langyaw in nausbong sa iba nga merkado.
Labot san nagkukusog san Middle East market, an oportunidad san pantrabahuan san mga Filipino in nag uupay liwat san mga nasud sugad san Canada ngan Australia, kada tagsa sini nga mga lugar in ginlalauman nga mag-aabre 30,000 mil nga mga oportunidad pantrabahuan sa masunod nga duha katuig ngan an New Zealand nga yaun 10,000 mil. Ini an sugad san Presidente.
Dugang niya, nga yaun liwat 20,000 nga mga pantrabahuan in aada para san mga Filipino matikang 2010 kon an US Naval Base sa Okinawa magtikang pagbalhin ngadi sa Guam.
Sini nga sitwasyon, an Presidente nagpapalaum nga an gobyerno in diri maaluhan ngan diri mabibitin ngan yaun mga plano para san mga Filipino nga nagtatrabaho sa gawas sa nasyon sa butnga san waray kasiguruhan nga kamutangan dara san krisis pankalibutan. (PIA-Northern Samar) [top]
war_Latn kac_Latn war_Latn war_Latn war_Latn war_Latn war_Latn war_Latn war_Latn